PRITARTA

Trakų rajono savivaldybės tarybos

2016 m...................... mėn.......d.

sprendimu Nr.

2015 METŲ DIREKTORIAUS VEIKLOS ATASKAITA TRAKŲ RAJONO SAVIVALDYBĖS TARYBAI

1. **TRUMPAS ĮSTAIGOS PRISTATYMAS**

1. Mokyklos oficialusis pavadinimas – Trakų r. Senųjų Trakų Andžejaus Stelmachovskio pagrindinė mokykla.

2. Adresas - Trakų g. 39, 21147 Senieji Trakai, Trakų r.

3. Ugdytinių skaičius:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Priešmokykl. ugd. gr. | | 1  kl. | 2 /3kl. | 4 kl. | 5 | 6/8kl. | 7 kl. | 9 kl. | 10 kl. | Iš viso | Soc. parama (nemokamas maitinimas) | Spec. poreikių mok. |
| Ikimokykl. ugd. gr. | Priešmokykl. ugd. gr. |
| 8 | 8 | 8 | 5/6 | 8 | 9 | 3/3 | 7 | 5 | 10 | 80 | 21 | 3 |

4. Darbuotojų skaičius: administracijos darbuotojai – 2 (1,75 etato), raštinės vedėjas – 1 (0,5 etato), ikimokyklinio/priešmokyklinio ugdymo pedagogai – 1 (1,25 etato), ikimokyklinio/ priešmokyklinio ugdymo pedagogo padėjėjai – 2 (1 etatas), mokytojai – 17, technnis personalas – 8,25 etato.

5. Visų aukštų, rūsio (pusrūsio) ir pastogės patalpų plotas, suskaičiuotas pagal sienų išorės matmenis – 2 170 kv. m. Mokykloje yra 10 kabinetų (mokomųjų patalpų), mokytojų kambarys, sporto salė, biblioteka ir skaitykla. Mokykla turi stadioną ir renovuotą sporto aikštyną.

6. Biudžetas 2015 m.:

|  |  |  |  |  |  |
| --- | --- | --- | --- | --- | --- |
| **Savivaldybės biudžeto lėšos (aplinkos lėšos), Eur** | **Kitos dotacijos ir lėšos iš kitų valdymo lygių, Eur** | **Mokinio krepšelio lėšos (valstybės lėšos), Eur** | **Įstaigos pajamos (spec. lėšos), Eur** | **Papildomos lėšos (projektinės lėšos), Eur** | **2 proc. GPM lėšos, Eur** |
| Asignavimų metams –  86 600,00 | Asignavimų metams –  1 657,00 | Asignavimų metams –  167 407,00 | Sporto salės nuoma ir priešmokyklinės grupės ugdytinių tėvų mokestis –  2 261,50 | Dieninė stovykla „Vabaliukai” –  425,00 | 377,05 |
| 2015 m. pagal straipsnį: darbo užmokestis -  34 908,00 | 2015 m. pagal straipsnį: darbo užmokestis -  1 265,00 | 2015 m. pagal straipsnius: darbo užmokestis –  126 806,00 | Kitos prekės –  2 261,50 | Švietimo mainų paramos centras –  7 629,60 (projektinės lėšos) |  |
| Soc. draudimo įmokos –  10 732,65 | Soc. draudimo įmokos –  392,00 | Soc. draudimo įmokos –  39 284,49 |  |  |  |
| Ryšių paslaugos –  766,83 |  | Spaudiniai – 665,51 |  |  |  |
| Kitos prekės –  2 700,00 |  | Kitos prekės –  260,00 |  |  |  |
| Komunalinės paslaugos - 18 379,29 |  | Kvalifikacijos kėlimas- 391,00 |  |  |  |
| Kitos paslaugos - 5 745,74 |  |  |  |  |  |

**II. ĮSTAIGOS VEIKLOS REZULTATAI**

7. 2015 metais vykdytos priemonės leido tobulinti pamokų kokybę, siekti gerų akademinių rezultatų, tenkinti mokinių saviraiškos poreikius. Praėjusiais metais 100 % 10 kl. mokinių dalyvavo pasiekimų patikrinime. Du mokiniai tęsia mokymąsi Trakų gimnazijoje, 1 mokinys - Vilniaus geležinkelio transporto ir verslo paslaugų mokykloje, 1 - Paluknio vidurinėje mokykloje.

8. 2015 m. mokykla dalyvavo nacionaliniame standartizuotame 4 ir 8 kl. testavime. Tirti 4 kl. mokinių matematikos, skaitymo ir rašymo pasiekimai, 8 kl. mokinių matematikos, skaitymo, rašymo ir istorijos pasiekimai. Lyginant su šalies mokyklų vidurkiu, mūsų mokyklos 4 ir 8 kl. mokinių matematikos, skaitymo, rašymo pasiekimai viršija vidurkį. 8 kl. matematikos pasiekimų vidurkis - 54,7 proc. (šalies pagrindinių mokyklų – 46,0 proc.), skaitymo pasiekimų vidurkis – 63,3 proc. (pagrindinių mokyklų – 52,2 proc.), rašymo pasiekimų vidurkis – 52,0 proc. (pagrindinių mokyklų – 37,9 proc.), gamtos mokslų pasiekimų vidurkis – 55,0 proc. (pagrindinių mokyklų – 35,9 proc.), socialinių mokslų pasiekimų vidurkis – 67,2 proc. (pagrindinių mokyklų – 42,7 proc.). 4 kl. testavimo rezultatai: rašymas - 60 proc. moksleivių pasiekė pagrindinį lygį, 30 proc. – aukštesnįjį lygį, pasaulio pažinimas – 50 proc. pasiekė pagrindinį lygį, 50 proc. – aukštesnįjį lygį.

9. 2015 m. mokykla dalyvavo Nacionalinio egzaminų centro OECD PISA 15-mečių tyrime. Mūsų mokyklos ir progimnazijų bei pagrindinių mokyklų matematinio raštingumo, finansinio raštingumo, gamtamokslinio raštingumo, skaitymo gebėjimo rezultatų palyginimas:

|  |  |  |  |  |
| --- | --- | --- | --- | --- |
|  | **Matematinis raštingumas** | **Gamtamokslinis raštingumas** | **Finansinis raštingumas** | **Skaitymo gebėjimai** |
| **Mūsų mokyklos duomenys (teisingų atsakymų vidurkis)** | **56,3** | **39,8** | **60,9** | **45,9** |
| Progimnazijų, pagrindinių mokyklų duomenys | 31,1 | 33,4 | 34,2 | 41,7 |

10. 2015 metais mokiniai sėkmingai dalyvavo olimpiadose, konkursuose, sporto varžybose.

Svarbiausi moklyklos ugdytinių laimėjimai:

|  |  |  |
| --- | --- | --- |
| **Eil. Nr.** | **Pasiekimų sritis** | **Vieta** |
| 1. | Respublikinis 9-10 klasių anglų kalbos konkursas | III vieta – K. Pavlovski (9 kl.) |
| 2. | Rajoninis anglų kalbos konkursas „Spelling bee“ | II vieta – K. Fominova (7 kl.) |
| 3. | Trakų r. dešimtų klasių anglų kalbos iškalbos ir debatų konkursas „Let‘s debate“ | III vieta – K. Pavlovski (9 kl.) |
| 4. | XII tarptautinis stalo teniso turnyras „Senieji Trakai“ | I vieta – E. Grinevič (8 kl.)  II vieta – A. Parangovska (10 kl.)  II vieta – K. Milevskij (7 kl.)  III vieta – P. Laurukaitis (8 kl.) |
| 5. | Piešinių konkursas „Iliustracija mano mėgstamai pasakai“ | D. Okunevič (4 kl.), K. Prokopjeva (3 kl.): prizas – kelionė į Krokuvą |
| 6. | Rajoninis ortografijos konkursas | III vieta - J. Baranovska, K. Laurukaitytė ir E. Pileckis (4 kl.) |
| 7. | Trakų rajono bendrojo lavinimo mokyklų "Olimpinio festivalio" stalo teniso turnyras | I vieta (mergaičių komanda)  I vieta (berniukų komanda) |
| 8. | Rajoninis tinklinio turnyras "Drauge prie tinklo" | II vieta (mergaičių komanda) |
| 9. | Rajoninis raiškiojo skaitymo konkursas „Būk pasveikinta, gimtoji kalba“ | II vieta - A. Sobolevski (3 kl.)  III vieta - K. Pavliukevič (4 kl.) |
| 10. | Rajoninis tautinių mažumų mokyklų 3-4 kl. skaitovų konkursas, skirtas Anzelmo Matučio kūrybai | III vieta - K. Kašėtaitė (3 kl.)  II vieta - K. Pavliukevič (4 kl.) |
| 11. | Anglų kalbos skaitovų konkursas „Happy English“ | II vieta - A. Naumovič ir K. Pilecka (2 kl.)  III vieta - D. Kieras (1 kl.)  II vieta - K. Kašėtaitė (3 kl.)  III vieta - H. Tomaševič (3 kl.)  II vieta - 4 klasės mokiniai |
| 12. | Rajoninis 5 klasių lenkų kalbos konkursas „Ortografka“ | II vieta – K. Monkevič (5 kl.) |
| 13. | Trakų rajono lenkų mokyklų Barbaros Sidorovič poezijos skaitovų konkursas | III vieta – P. Juškėvečiūtė (6 kl.) |
| 14. | Rajoninis pradinių klasių piešinių konkursas „Žiemos pasaka“ | Laureatas – N. Lavrukaitis (4 kl.) |

11. Mokykloje ypatingas dėmesys skiriamas tradiciniams renginiams ir konkursams, aktyviai dalyvaujama rajoniniuose renginiuose. Mokykloje kasmet organizuojami rajoniniai konkursai: pradinių klasių anglų kalbos raiškiojo skaitymo konkursas „Happy English“, rajoninis 10 klasių anglų kalbos iškalbos ir debatų konkursas „Let‘s debate“, Tarptautinis stalo teniso turnyras „Senieji Trakai“.

12. Puoselėjant tradicijas, formuojamas savitas mokyklos įvaizdis. Prasminga tradicija yra tapusios išvykos į teatrus, pažintinės mokomosios ekskursijos, valstybinių švenčių minėjimai, renginiai, suburiantys mokyklos bendruomenę (kalėdinė vakaronė, Senelių popietė, Mokyklos globėjo diena, velykinės rekolekcijos, Šeimos šventė). Mokykla atvira bendradarbiavimui su kitomis rajono, Lietuvos ir užsienio mokyklomis: rengiami integruoti susitikimai su kitų mokyklų jaunimu, organizuojami bendri renginiai.

13. Mokykloje skatinamas dalyvavimas rajoniniuose, respublikiniuose ir tarptautiniuose projektuose. 2015 m. metais parengti ir įgyvendinti projektai:

13.1. Erasmus+ programos KA1 pagrindinio veiksmo projektas „Šiuolaikinis Europos mokytojas ir ugdymas su IKT“;

13.2. tęstinis mainų projektas su Vilkaviškio r. Virbalio pagrindine mokykla pagal pasirašytą bendradarbiavimo sutartį;

13.4. dieninė vasaros poilsio stovyklos „Vabaliukai“.

14. 2015 m. įgyvendinti prevenciniai renginiai: akcija „Savaitė be patyčių“, akcija „Darom 2015“, paskaitų ciklas su Senųjų Trakų bendruomenės slaugytoja R. Steponavičiene: paskaitos apie pirmosios pagalbos suteikimą, asmens higieną, mitybos įpročius, paskaitų ciklas su Trakų visuomenės sveikatos centro specialistais apie lytinį švietimą vyresniųjų klasių moksleiviams.

**III.** **MOKYKLOS TEIKIAMŲ PASLAUGŲ RŪŠYS**

15. Mokyklos pagrindinė paskirtis – ugdymas pagal priešmokyklinio, pradinio ir pagrindinio ugdymo programas.

16. Mokyklos teikiamos paslaugos: pagrindinė veiklos rūšis – pagrindinis ugdymas (kodas – 85.31.10), kitos švietimo veiklos rūšys: pradinis ugdymas (kodas – 85.20), priešmokyklinis ugdymas (kodas - 85.10.20), sportinis ir rekreacinis švietimas (kodas 85.51), kultūrinis švietimas (kodas 85.52).

17. Kiekybiniai ir kokybiniai pokyčiai atsispindi iš pastarųjų metų PUPP rezultatų:

|  |  |  |  |  |  |
| --- | --- | --- | --- | --- | --- |
| **2012-2013 m. m.** | | **2013-2014 m. m.** | | **2014-2015 m. m.** | |
| **Pažymių vidurkis** | **Dalykas** | **Pažymių vidurkis** | **Dalykas** | **Pažymių vidurkis** | **Dalykas** |
| 7,5 | Lietuvių kalba (valst.) | 8,6 | Lietuvių kalba (valst.) | 7,5 | Lietuvių kalba (valst.) |
| 4,25 | Matematika | 7,5 | Matematika | 6,75 | Matematika |
| 9 | Lenkų kalba (gimt.) | 9,5 | Lenkų kalba (gimt.) | 8,75 | Lenkų kalba (gimt.) |

**IV. VADOVO INDĖLIS, TOBULINANT ĮSTAIGOS ADMINISTRAVIMĄ**

18. Mokyklos vadovas nuolat rūpinasi tarpdalykinės integracijos ryšiais ir mokytojų bendradarbiavimu, todėl partneriškų santykių kūrimas ir plėtra tiek mokykloje, tiek socialinėje aplinkoje yra nuolatinio dėmesio objektas. Skatinamas mokyklos meninio ir kultūrinio ugdymo programų tobulinimas, kokybiškas numatytų veiklos uždavinių įgyvendinimas, puoselėjami demokratišku ir kolegišku sprendimų priėmimu sąlygoti darbuotojų santykiai, geras mikroklimatas.

19. Mokyklos direktorius skatina kūrybines, pilietines mokinių ir mokytojų iniciatyvas, sudaro sąlygas jų įgyvendinimui. Mokykla yra sudariusi bendradarbiavimo sutartis su įvairiomis Lietuvos ir užsienio institucijomis, švietimo įstaigomis, organizacijomis, socialiniais partneriais.

|  |  |
| --- | --- |
| **Eil.**  **Nr.** | **Partneriai** |
| 1. | Trakų švietimo pagalbos tarnyba |
| 2. | Draugija „Wspolnota Polska“ |
| 3. | Organizacija „SEMPER POLONIA“ |
| 4. | Dobžynevo, Suchovolės, Stary Folvark (Lenkija) mokyklos |
| 5. | Senųjų Trakų seniūnijos soc. darbuotoja |
| 6. | Bendruomenės slaugytoja |
| 7. | Trakų r. policijos nuovados NRVG |
| 8. | Lenkų mokyklų Lietuvoje mokytojų draugija „Macierz Szkolna“ |
| 9. | Adomo Mickevičiaus mokykla Sankt Peterburge |
| 10. | Lenkijos draugijos „Wspolnota Polska“ skyrius Lodzėje, Varmijos-Mozūrų skyrius |
| 11. | Organizacija „Caritas Diecezji Plockiej“ |
| 12. | Balstogės Adomo Mickevičiaus gimnazija (Lenkija) |
| 13. | Regioninė švietimo ir kultūros draugija „Wspolnota Wiejska“ Kijevo mieste (Lenkija) |
| 14. | Trakų miesto Trakų r. Senųjų Trakų filialo biblioteka |
| 15. | Trakų r. Lentvario Henriko Senkevičiaus vidurinė mokykla |
| 16. | Trakų vidurinė mokykla |
| 17. | Trakų r. Paluknio vidurinė mokykla |
| 18. | VšĮ Trakų švietimo centras |
| 19. | Ekologijos švietimo centras Elko mieste (Lenkija) |
| 20. | Vilniaus miesto Grigiškių gimnazija |
| 21. | Vilkaviškio r. Virbalio pagrindinė mokykla |

**V. UGDYMO(-SI) PROCESO VALDYMAS, UGDYMO TURINIO VADYBA, EDUKACINIŲ APLINKŲ KŪRIMAS IR TOBULINIMAS, VAIKŲ SAUGUMO IR LYGIŲ GALIMYBIŲ UŽTIKRINIMAS, TĖVŲ (GLOBĖJŲ, RŪPINTOJŲ)**

**INFORMAVIMAS IR ŠVIETIMAS**

20. Mokykloje mokoma dviejų užsienio kalbų (anglų, rusų), vykdomas kryptingas meninis ugdymas. Visiems mokiniams sudarytos galimybės dalyvauti įvairiuose neformaliojo švietimo užsiėmimuose, projektuose, olimpiadose, konkursuose. Mokiniams, turintiems mokymosi sunkumų, vykdomos dalykų mokytojų, psichologo konsultacijos, teikiama individuali pagalba pamokų metu. Mokinių mokymosi krūviui mažinti, privalomųjų mokomųjų dalykų turinys iš dalies integruojamas į neformalųjį švietimą. Ugdymo įstaigoje tiriami mokinių neformaliojo švietimo poreikiai. Neformaliajam švietimui skirtos valandos panaudojamos maksimaliai tenkinti mokinių poreikius - 2015 m. veikė 14 būrelių. Mokyklos patalpose veikia pramoginių šokių ansamblio „Gija“ ir Kūno kultūros ir sporto centro stalo teniso užsiėmimai, kuriuose dalyvauja daug mūsų mokyklos mokinių.

21. Siekiant padėti mokiniams sąmoningai pasirinkti jiems tinkamas švietimo ir užimtumo galimybes, sudaryti sąlygas aktyviai kurti savo karjerą, teikiamos profesinio orientavimo, ugdymo karjerai paslaugos ir konsultacijos (paskirtas ugdymo karjerai specialistas). Mokykloje kiekvieną trečiadienį teikiamos psichologo konsultacijos.

22. Mokiniams skiriamas nemokamas maitinimas atsižvelgiant į buities sąlygų tyrimo aktus, klasių vadovų rekomendacijas. Mokykla, skiepydama sveikos gyvensenos įgūdžius ir siekdama pagerinti vaikų mitybą, dalyvauja paramos programose ”Pienas vaikams” ir „Vaisiai vaikams“. 23. Mokykloje veikiančios savivaldos institucijos (Mokyklos taryba, Mokytojų taryba, Mokinių taryba) dalyvauja sprendžiant ir tobulinant ugdymo proceso, socialinius, finansinius ir kitus mokyklos bendruomenės veiklos klausimus.

24. Mokykla, siekdama racionalaus ir produktyvaus bendravimo su mokinių tėvais, vykdo apklausas, susirinkimus, susitikimus ir kt. Per mokslo metus organizuojami 3 visuotiniai tėvų susirinkimai. Kiekvieno tėvų susirinkimo metu tėvams pristatomi mokomieji, auklėjamieji pranešimai. Tėvai bendradarbiauja su Mokyklos taryba ir Mokytojų taryba: rengiant rudeninę ir pavasarinę talkas; ieškant rėmėjų naujametėms dovanoms įsigyti; organizuojant Kalėdų, Velykų, Užgavėnių šventes ir Kaziuko mugę; gerinant mokyklos materialinę bazę.

25. Mokykla turi 20 kompiuterių. Ugdymo procese (informacinių technologijų kabinete) naudojama 11 kompiuterių. Iš Lenkijos Respublikos ambasados gauti 4 stacionarūs kompiuteriai informacinių technologijų kabinetui ir 2 nešiojami kompiuteriai mokytojams. Įgytas 1 nešiojamas kompiuteris iš 2 proc. GPM lėšų ir spec. lėšų. Kiekvienas mokytojas yra aprūpintas nešiojamu kompiuteriu arba stacionariu kompiuteriu.

26. Edukacinių aplinkų kūrimas ir tobulinimas. Daugialypės terpės įranga yra beveik visuose kabinetuose, išskyrus fizikos/matematikos, technologijų kabinetus.

27. Gautas finansavimas senojo mokyklos pastato I ir II aukšto remontui. Atliekamas II aukšto vidaus patalpų ir laiptinės remontas, radiatorių keitimo darbai, I aukšto patalpų (lenkų kalbos kab.) remontas ir elektros darbai. Remonto darbus finansuoja draugija ,,Wspólnota Polska” (37 192 Eur) ir Trakų rajono savivaldybė (35 824 Eur).

**VI. ŽMOGIŠKŲJŲ, MATERIALIŲ IR FINANSINIŲ IŠTEKLIŲ VALDYMAS (PEDAGOGINIS PERSONALAS (AMŽIUS, KVALIFIKACIJOS TOBULINIMAS IR VEIKLOS VERTINIMAS, DARBO KRŪVIAI), PAPILDOMOS**

**PROJEKTINĖS LĖŠOS**

27. Vadovų kvalifikacija:

|  |  |  |  |
| --- | --- | --- | --- |
| Vadovai | Pedagogo kvalifikacinė kategorija | Vadybinė kategorija | Dalyvavimas seminaruose ir kursuose (dienų skaičius) |
| Direktorius | Mokytojas metodininkas | II | 15 dienų |
| Direktoriaus pavaduotojas ugdymui | Mokytojas metodininkas | II | 5 dienos |

28. Pedagogų kvalifikacija. Mokykloje dirba 17 mokytojų. Iš jų 7 turi vyresniojo mokytojo kvalifikacinę kategoriją, 6 - mokytojo metodininko kvalifikacinę kategoriją, 1 – auklėtojo metodininko kvalifikacinę kategoriją, 3 – mokytojo kvalifikacinę kategoriją.

29. Papildomos lėšos:

|  |  |  |
| --- | --- | --- |
| **Eil. Nr.** | **Finansavimo šaltinis** | **Suma, Eur** |
| 1. | Sporto projektas "Stalo tenisas-sportas,sveikata,bendravimas" | 300,00 |
| 2. | Socializacijos projektas „Vabaliukai” | 425,00 |
| 3. | Lenkijos Respublikos ambasada (finansavimas edukacinei aplinkai gerinti – kompiuterinei technikai atnaujinti informatikos kabinete) | 1930,00 |
| 4. | „Pieno ir vaisių” programa | 1 429,25 |
| 5. | Sporto salės nuoma | 1650,00 |
| 6. | Erasmus+ programos KA 1 pagrindinio veiksmo „Šiuolaikinis Europos mokytojas ir ugdymas su IKT“ (Nr. 2015-1-LT01-KA101-013200) | 7 629,60 |
| 7. | Edukacinė ir poilsinė vasaros stovykla Lenkijoje, finansuojama organizacijos „Caritas Diecezji Plockiej“ | Padengtos visos išlaidos, išskyrus transporto išlaidas |

31. Mokyklai skirtas mikroautobusas pagal panaudos sutartį. Juo mokiniai vežiojami į ekskursijas, rajonines olimpiadas, konkursus, renginius, į mokyklą vežiojamas maistas iš Trakų r. Senųjų Trakų Kęstučio pagrindinės mokyklos. Dalis lėšų degalams skiriama iš savivaldybės biudžeto, taip pat tam naudojamos 2 proc. GPM ir spec. lėšos.

**VII. PROBLEMOS, SUSIJUSIOS SU ĮSTAIGOS VEIKLA**

32. Nepakankamas MK finansavimas. Mokykla visiškai apmoka priešmokyklinės grupės auklėtojo etatą (36 val.) iš MK lėšų, dėl to trūksta lėšų kitoms būtinosioms reikmėms, pavyzdžiui, darbui su specialiųjų poreikių turinčiais mokiniais apmokėti. Iš savivaldybės biudžeto galėtų būti skiriama lėšų apmokėti bent 20 val. priešmokyklinio ugdymo auklėtojo etato. Trūksta lėšų sumokėti mokytojams už papildomus darbus.

33. Daugialypės terpės reikia aprūpinti įranga matematikos ir technologijų kabinetus. Kokybiškesniems vaidininimams reikalingi mikrofonai su lankeliu už galvos.

34. Reikia pabaigti pradėtą mokyklos senojo korpuso kapitalinį remontą. Būtina pakeisti elektros instaliaciją, lubas, grindis ir atnaujinti koridorių ir kabinetų sienas.

35. Užbaigtas investicinis projektas „Trakų r. Senųjų Trakų Andžejaus Stelmachovskio pagrindinės mokyklos sporto aikštyno įrengimas ir pritaikymas bendruomenės poreikiams“, perengtas techninis stadiono projektas, tačiau pritrūko lėšų bėgimo takams, rankinio aikštelei įrengti ir stadiono aptvėrimui. Bėgimo takai reikalingi kokybiškiems lengvosios atletikos užsiėmimams.

Direktorius Romuald Gžybovski

PRITARTA

Trakų r. Senųjų Trakų Andžejaus Stelmachovskio pagrindinės mokyklos

tarybos 2016 m. sausio 6 d. protokoliniu nutarimu Nr. 1.5-1